recursal/SuperWikiNEXT-32B huggingface dataset:
|  |
| --- |
| ***«Alive»***  Song av Vincent Bueno |
|  |
| **Land** | Austerrike |
| **Språk** | Engelsk |
| **Utgjeve** | 5. mars 2020 |
| **Sjanger** | Soul-pop, funk |
| **Lengd** | 03:00 |
| **Selskap** | ORF-Enterprise |
| Låtskrivar(ar) | Vincent Bueno, David Yang, Felix van Göns, Artur Aigner |
|

**«Alive»** ('levande' eller 'i live') er ein song fra 2020 som vert framført av den austerrikske musikeren Vincent Bueno. Songen vart utgjeven 5. mars 2020 og skulle ha vore det austerrikske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Om songen
---------

«Alive» vert framført av Bueno og vart vald internt av den austerrikske kringkastaren ORF til å representere Austerrike i Eurovision Song Contest. Artisten og tittelen på låten vart presentert av ORF i desember 2019, men «Alive» vart først sloppen 5. mars 2020. Songen er ein uptempo-låt og vart bygd opp av personlege emneknaggar som #vincentbueno, #alive, #fireshots og #hiddenheroes.

«Alive» handlar om å verta levande og fri ved å frigjera seg frå sitt eige ego.

Eurovision Song Contest
-----------------------

I januar 2020 vart Austerrike trekt til å delta i fyrste halvdel av den andre semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland torsdag 14. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19. Songen fekk dimed aldri delteke i Eurovision Song Contest.

Musikkvideo
-----------

Ein musikkvideo til songen vart produsert av ATTIC Film på vegne av ORF-Enterprise Musikverlag i Wien. Musikkvideoen vart sloppen same dag som songen.

Kjelder
-------

1. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
2. ↑  «Austria picks Vincent Bueno for Rotterdam 2020». eurovision.tv. 12. desember 2019. Henta 12. februar 2020.
3. ↑  «Vincent Bueno – Austria». eurovision.tv. Henta 12. februar 2020.
4. ↑  «Vincent Bueno will represent Austria at Eurovision 2020 with "Alive"» (på engelsk). 12. desember 2019. Henta 12. februar 2020.
5. 1 2  «‘Alive’ is Vincent Bueno’s song for Eurovision 2020». eurovision.tv. 4. mars 2020. Henta 4. mars 2020.
6. ↑  Union (EBU), European Broadcasting (28. januar 2020). «Eurovision Song Contest 2020: Semi-Finals Line-Up decided» (på engelsk). Henta 12. februar 2020.
7. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.

* *Denne artikkelen bygger på «Alive (Vincent Bueno-sang)» frå Wikipedia på bokmål, den 10. desember 2021.*
Koordinatar: 68°38′S 70°35′E﻿

**MacKenzie Bay** er ei relativt lita bukt heilt vest i Amery isbrem, kring 30 km nordaust for Foley Promontory. Den 10. februar 1931 observerte British Australian New Zealand Antarctic Research Expedition (BANZARE) (1929-31) ei mykje større bukt her og flydde over området for å skissere ho. Dei namngav ho «MacKenzie Sea» etter kaptein K.N. MacKenzie, kaptein på ekspedisjonsskipet «Discovery» i 1930-31. Etter at ein stor del av Amery isbrem har brote laus har vika vorte langt mindre. I 1968 var bukta 25 km brei. Fleire norske kvalbåtar oppdaga den opphavlege bukta nesten samstundes med BANZARE og kvalbåten «Seksern» (kaptein Brunvoll) nådde området den 13. januar 1931, og «Torlyn» (kaptein Klarius Mikkelsen) den 13. februar 1931.

 Denne artikkelen inneheld stoff som er offentleg eige frå United States Geological Survey-artikkelen  «MacKenzie Bay» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
*For brettspelet, sjå brettspelet mil. For andre tydingar, sjå Mil (fleirtyding).*
**Mil** er i dag ei lengdeeining som svarer til 10 000 meter, eller 10 km. Mil er ikkje med i SI-systemet, men er avleidd av det. Ordet *mil* har opphav i dei romerske *mille passus*, tusen skritt, sjå romersk mil og engelsk *mile*.

Opphavleg hadde ein fleire typar mil i Skandinavia:

* Ei dansk mil var 12 000 danske alen, eller om lag 7,5 km.
* Ei svensk mil var 18 000 svenske alen, eller om lag 10,7 km.
* Ei norsk mil var 18 000 norske alen, eller om lag 11,3 km.
* Ei sjømil var om lag 7,4 km (4 nautiske mil)

Landmilene blei markerte med milepålar, som òg blei sette opp på kvar fjerdedel av mila.

I Sverige blei ei einheitleg mil innført i 1699. Før dette hadde ho hatt ulik lengd ulike stader i landet. Nå blei ho definert til å utgjera 3600 stenger = 6000 famnar = 18 000 alner = 36 000 fot, som altså svarer til ca 10 688,54 meter. 

Då det metriske systemet blei innført i Noreg i 1875 blei det for gamle avtalar o.a. bestemt at ei gammal mil skulle reknast lik 11 km. Samstundes blei det innført ei ny mil som skulle vere 10 kilometer eller 10 000 meter. Denne «nymila» er enno i bruk i Noreg og i Sverige, men ingen andre stader. Den danske mila er til dømes gått heilt ut av bruk.

Ulike typar mil
---------------

* Amerikansk mil
* Dansk mil
* Dansk sjømil
* Geografisk mil
* Internasjonal mil (eng. mile)
* Romersk mil
* Svensk mil
* Svensk sjømil
* Sjømil
* Nautisk mil

Kjelder:
--------

* Lov av 12. mai 1875[*daud lenkje*]
* Nordiske måleiningar 17-1800[*daud lenkje*]
Lake Placid
Hovudgata i Lake Placid
**Lake Placid** (engelsk: *placid* (adjektiv) = roleg, koseleg) er ein feriestad i Essex County i delstaten New York i USA. Staden hadde 2 638 innbyggarar i 2000, og vert ofte nemnt i samband med Nord-Elba, det opphavlege namnet på området. Nord-Elba er i dag nabobyen til Lake Placid.

Lake Placid ligg i regionen High Peaks i Adirondack-fjella. Her er to innsjøar: Lake Placid og Mirror Lake. Store delar av denne fjellrike regionen vart vedteke verna i 1892. Adirondack Park er det største naturreservatet i USA utanfor Alaska, og dekker ca ein femdel av arealet i delstaten New York.

### Turisme

Lake Placid er ein heilårs feriestad med ei rekke sportslege aktivitetar. OL-anlegga rundt turistbyen er i bruk mykje av året. Vinteren er høgsesongen, då kan alle OL-anlegga brukast. OL-anlegga er fire i talet; skeisebana i sentrum, bobsleighbana, langrennssenteret på Mount Van Hoevelberg og alpinløypene på Whiteface Mountain. Dei kringliggjande Adirondack-fjella er eit populært område for turgåarar.

Sidan 1999 har tevlinga *Ironman USA* årleg vorte arrangert i Lake Pacid. Denne triatlontevlinga går over lange distansar; 3,86 km symjing, 180,2 km sykling, 42 195 meter springing.

### Olympiske leikar

Dei olympiske vinterleikane vart avvikla i Lake Placid både i 1932 og 1980. Saman med St. Moritz i Sveits og Innsbruck i Austerrike er Lake Placid ein av tre stader som har arrangert vinter-OL to gongar. Innsbruck har i tillegg arrangert vinter-OL for ungdom éin gong.

Kunstløparen Sonja Henie, kombinertrennaren Johan Grøttumsbråten og skihopparen Birger Ruud var dei norsk gullvinnarane i 1932. Bjørg Eva Jensen vann det einaste norske OL-gullet i 1980, då ho sigra i 3000 meter lengdeløp.

Bakgrunnsstoff
--------------

Kjelde
------

* *Denne artikkelen bygger på «Lake Placid» frå Wikipedia på tysk, den 27. oktober 2011.*

  


| * v
* d
* e
Vertsbyar for Dei olympiske vinterleikane |
| --- |
| 
* Chamonix (1924)
* St. Moritz (1928)
* Lake Placid (1932)
* Garmisch-Partenkirchen (1936)
* ~~Sapporo~~ (1940)
* ~~Cortina d'Ampezzo~~ (1944)
* St. Moritz (1948)
* Oslo (1952)
* Cortina d'Ampezzo (1956)
* Squaw Valley (1960)
* Innsbruck (1964)
* Grenoble (1968)
* Sapporo (1972)
* Innsbruck (1976)
* Lake Placid (1980)
* Sarajevo (1984)
* Calgary (1988)
* Albertville (1992)
* Lillehammer (1994)
* Nagano (1998)
* Salt Lake City (2002)
* Torino (2006)
* Vancouver (2010)
* Sotsji (2014)
* Pyeongchang (2018)
* Beijing (2022)

 |


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |
Karl Paul **Themistokles von Eckenbrecher** (17. november 1842–1921) var ein tysk landskaps- og marinemålar. 

Raftsund i Lofoten, 1906.
Themistokles von Eckenbrecher var fødd i Athen. Faren kom frå ein prøyssisk offisersfamilie og hadde studert filosofi og medisin. Mora var italiensk kjøpmannsdotter. Då Themistokles ytra ønske om å bli målar, støtta familien han ved å busetja seg i Potsdam, der han studerte under hoffmålaren Carl Gustav Wegener i 1859-60, og i Düsseldorf i 1861-67, der han studerte under Oswald Achenbach. 

«Kaiser Wilhelm II», ca. 1895.
Von Eckenbrecher reiste rundt i Europa og måla, mellom anna til Noreg. Han vitja også Midt-Austen, koloniar i Afrika og Filippinane. Eckenbrecher vende tilbake til Tyskland og døydde i Goslar, der han er gravlagd.

Kjelder
-------

* *Denne artikkelen bygger på «Themistokles von Eckenbrecher» frå Wikipedia på tysk, den 20. oktober 2008.*

Bakgrunnsstoff
--------------

* Siegfried Gehrecke: *Themistokles von Eckenbrecher*. Goslar: Museumsverein Goslar, 1985.

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* ULAN

 |
**Lake Louise** er namnet på ein innsjø og ein tettstad i Banff nasjonalpark i den canadiske provinsen Alberta.

Den særmerkte smaragdgrøne fargen til innsjøen kjem av finmalne steinpartiklar som vert frakta med smeltevatnet frå isbreane som omgjev sjøen. Området er særs populært for fritidsaktivitetar som vandring, fjellklatring og alpin skiidrett. Innsjøen ligg på 1536 moh.

Lake Louise er oppkalla etter prinsesse Louise Caroline Alberta (1848–1939), den fjerde dottera til dronning Victorias. Ho var gift med John Campbell, generalguvernør i Canada frå 1878 til 1883. Provinsen Alberta er òg kalla opp etter prinsesse Louise.

Tettstaden Lake Louise ligg ved Trans-Canada Highway, 180 kilometer vest for Calgary. Frå Lake Louise er det utsikt mot mange snødekte fjelltoppar, som Mount Temple (3543 m), Mount Whyte (2983 m) og Mount Niblock (2976 m). 

Austbreidda av innsjøen er dominert av Chateau Lake Louise, eit luksuriøst feriehotell som vart bygd tidleg på 1900-talet av Canadian Pacific Railway.

Bilde frå Lake Louise
---------------------

* Lake Louise og isbrear om vinterenLake Louise og isbrear om vinteren
* Lake Louise og isbreLake Louise og isbre

Kjelder
-------

* *Denne artikkelen bygger på «Lake Louise (Alberta)» frå Wikipedia på bokmål, den 25. juni 2016.*

Bakgrunnsstoff
--------------

* Parks Canada – Banff National Park

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
*Damen med slöjan* (1768). Nationalmuseum i Stockholm
*Friherrinnan de Neubourg-Cromière* (1756)
**Alexander Roslin** (15. juli 1718–5. juli 1793) var ein svensk portrettmålar fødd i Malmö. Frå 1750-talet arbeidde han hovudsakleg i Paris, der han også døydde.

I Paris fekk Roslin eit stort rykte, og vart innvald i det franske kunstakademiet. Dei tidlege portretta hans er utførte i lyse og svale fargar og viser innflytnad frå Jean-Marc Nattier, til dømes portrettet *Friherrinnan de Neubourg-Cromière* (1756). På 1760-talet kan ein merke tendensar til formstrengare og fargekraftigare måleri, til dømes portrettet av hustrua, *Damen med slöjan* (1768), og *Familjen Jennings* (1769).

Roslin var framfor alt ein meisterleg skildrar av stoff og karnasjon men kunne også måle psykologiskt inntrengande portrett. Han viste ei blanding av lydhøyre for smaken på den tida og skikkeleg måling. Denne kombinasjonen gjorde stor lukke i det parisiske aristokratiet.

Han gifta seg i 1759 med Marie-Suzanne Giroust.

Verk
----

(i utval)

* *Friherrinnan de Neubourg-Cromière* (1756)
* *Damen med slöjan* (1768)
* *Carl von Linné* (1775)
* *Familjen Jennings* (1769)
* *Zoie Ghika* (moldavisk prinsesse) (1777)

*Damen med slöjan* er attgjeve av det svenske postverket på eit av merka i frimerkeserien *Gustaviansk konst* frå 1972.

Portrettet han måla av av Linné finst på to av frimerka som vart utgjevne ved Kungliga Vetenskapsakademien sitt 200-årsjubileum i 1939.

Litteratur
----------

* Bjurström, Per, *Roslin*. Höganäs: Wiken 1993.

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
**Syntagmaplassen** (gresk Πλατεία Συντάγματος) er ein av to sentrale plassar i Aten. Den andre er Omoniaplassen. Plassen fekk sit namn etter den greske konstitusjonen i 1844, då Hellas' første konge Otto av Hellas vart tvinga til å gje etter for eit sivilt og militært opprør den 3. september 1843. Plassen ligg føre det gamle (frå 1800-talet) kongelege slott. Det husar sidan 1934 det greske parlamentet. Syntagmaplassen er den viktigaste plass i det moderne Athen, både sett frå eit historisk og sosialt synspunkt, eit «episenter» for kommersiell aktivitet og i gresk politikk.

Skildring
---------

Plassen sett frå hotellet på nordsida av plassen, langs Kong Georg I-gata
Plassen grensar mot Amalia-avenyen (*Leoforos Amalias*) mot aust, *Odos Othonos* (*Otto-gata*) mot sør, og *Leoforos Vasileos Georgiou Protou* (*Kong Georg* I-gata) mot nord. Gata som grensar mot plassen i vest, som forbind Odos Stadiou (*Stadion-gata*) med Odos Filellinon (*Filhellener-gata*), heiter *Plateia Syntagmatos.* Den austlege sida av plassen er høgare enn den vestlege, og vert dominert av eit sett med marmortrapper som fører til *Leoforos Amalias*Syntagma metrostasjon. Trappene endar ved eit par utandørs kafear som er eit populært bysenter og samlingsplass. Syntagma har òg to grøntområde, eit mot nord og eit mot sør, beplanta med skyggefulle trær, og i sentrum av plassen, ei stor fontene frå midten av 1800-talet.

Det gamle slottet, ein bygning i nyklassisk stil, som har vore tilhold for det greske parlament sidan 1934. Det ligg like overfor *Leoforos Amalias* mot aust. Det er omgjeve av den nasjonale hagen som er open for publikum. Sjølve Parlamentet er ikkje open for publikum, sjølv når ingen forhandlingar pågår. Kvar time er det vaktskiftet, ein seremoni som vert utført av Presidenten sine vaktar. Dette føregår føre grava til den ukjende soldat på plassen mellom Syntagmaplassen og parlamentsbygningen. På spesielle dagar føregår vaktskiftet med musikkorps og dei fleste av dei 120 presidentvaktene er tilstades nøyaktige klokka 11:00.

Dimitrios Kallergis til hest, krev forfatning. Kong Otto og Amalia bivåner dette frå vindauga til slottet

Galleri
-------

* Den ukjente soldats grav.Den ukjente soldats grav.
* Fotgjengerovergang på Syntagmaplassen.Fotgjengerovergang på Syntagmaplassen.
* Plassen i 1910Plassen i 1910
* Menneskemengde feirer frigjøringen fra aksemaktene, (18. oktober 1944)Menneskemengde feirer frigjøringen fra aksemaktene, (18. oktober 1944)
* Trikk på SyntagmaTrikk på Syntagma
* Vakskifte ved den ukjende soldats gravVakskifte ved den ukjende soldats grav

Referansar
----------

1. ↑  «On Foot - Kolonaki-Riggilis Area-Mets». *Visit Greece*. Greek National Tourism Organisation. Arkivert frå originalen 11. september 2014. Henta 10. september 2014.
2. ↑  DOMESTIC POLICY 1833-1897
3. ↑  «Syntagma Square on the map». *Bing Maps*. Henta 10. september 2014.

* *Denne artikkelen bygger på «Syntagmaplassen» frå Wikipedia på bokmål, den 25. november 2018.*

Bakgrunnsstoff
--------------

 Syntagmaplassen i Store norske leksikon
| **Fylkesveg 773**  |
| --- |
| **773** |
| Strekning |
| Brekkvasselv i Namsskogan – Røyrvik |
| Fylkesveg 773 |
| Informasjon |
| Lengd | 31,5 km |
| Status | fylkesveg |
| Tilstøytande vegar |
| Fylkesveg 773 |

*Sjå òg fylkesveg 773 (fleirtyding)*.
**Fylkesveg 773** (**Fv773**) går mellom Brekkvasselv i Namsskogan kommune og Røyrvik i Røyrvik kommune. Veglengda er 31,5 km, og det høgaste punktet på vegen er 765 moh. inne i Steinfjelltunnelen.

Han tar av frå europaveg 6 på Brekkvasselv og går austover til Gjersvik og vidare langs Limingen til Røyrvik.

Før 1. januar 2010 var vegen riksveg, etter at forvaltingsreforma trod i kraft har han status som fylkesveg.

Kommunar og knutepunkt
----------------------

###  **Trøndelag**

Namsskogan kommune

* Fylkesveg 773 Brekkvasselv
* Fv7028 frå Finnvollan til Fylkesveg 773 Namsskogan (6,9 km)
* tunnel Steinfjelltunnelen (2114 m)

Røyrvik kommune

* Fv7026 frå Gjersvik til Skorovatn i Namsskogan kommune
* Fv7016 frå Røyrvik til Fv7012 Seterhaug i Lierne kommune (34,6 km), Fv7024 til riksgrensa ved Vallervatn (23,8 km) → **342** Gäddede (Sverige)

Bakgrunnsstoff
--------------

* Statens vegvesen – trafikkmeldingar Fv773
* Statens vegvesen – trafikkmeldingar
«**Bluebirds over the Mountain**» er ein song skriven av Ersel Hickey og er kanskje den best kjende songen hans. Songen har vorte spelt av artistar som The Beach Boys og Ritchie Valens.

Beach Boys-utgåva
-----------------

|  |
| --- |
| ***«Bluebirds over the Mountain»***  Singel av The Beach Boysfrå albumet *20/20* |
|  |
| **Utgjeve** | 2. desember 1968 |
| **Innspelt** | 29. september 1967 og 14. november 1968 |
| **Sjanger** | Pop |
| **Lengd** | 2:51 |
| **Selskap** | Capitol Records |
| **Produsent** | Bruce Johnston og Carl Wilson |
|
| The Beach Boys-kronologi |
| «Do It Again»(1968) | *«Bluebirds over the Mountain»* | «I Can Hear Music»(1969)
 
 |

«Bluebirds over the Mountain» vart spelt inn av The Beach Boys og gjevne ut på albumet deira «20/20», samt som singel den 2. desember 1968 med B-sida «Never Learn Not to Love». Singelen nådde 61. plass i USA og 33. plass i Storbritannia. Mike Love syng solovokal og har med Ed Carter på gitar.

Kjelder
-------

* *Denne artikkelen bygger på «Bluebirds over the Mountain» frå Wikipedia på engelsk, den 11. september 2009.*
**Ulf Timmermann** (fødd 1. november 1962) er ein tysk tidlegare friidrettsutøvar frå Berlin som vart olympisk meister i kulestøyt i 1988 og europameister i same øvinga i 1990. Han tevla for Aust-Tyskland fram til 1991, i 1992 for eit samla Tyskland.

Aktiv
-----

Ulf Timmermann den dagen han sette verdsrekord med 23,06 m
I 1983 i Helsingfors tok Timmermann sølvmedaljen i kulestøyt under den fyrste verdsmeisterskapen i friidrett, han fann sin overmann i polske Edward Sarul. Den 22. september 1985 forbetra Timmermann verdsrekorden til landsmannen Udo Beyer med 40 centimeter til 22,62 meter under eit stemne i Aust-Berlin. Året etter fekk han sølvmedaljen i EM, ved det høvet var det sveitsaren Werner Günthör som var hans overmann.

Den 22. mai 1988 vart Timmermann den fyrste i verda som støytte seniorkula over 23 meter. Rekordstøytet målte 23,06 m og var ei rekordbetring på 15 cm i høve til Alessandro Andrei sin gamle verdsrekord. Timmermann levde opp til favorittposisjonen då det vart tevla om kulemedaljane under OL 1988 i Seoul. Med eit bestestøyt på 22,47 m innfridde han favorittstempelet, han slo andremann Randy Barnes frå USA med einast åtte centimeter.

Trass i nokså moderate 21,32 m vann Timmermann gullmedaljen i kulestøyt under EM i friidrett 1990. Med seg på sigerspallen fekk han landsmannen Oliver-Sven Buder på sølvplass. 

Timmermann vart austtysk meister i kulestøyt 1988-90, og tysk meister i 1992. Etter å ha vorte nummer fem under Barcelona-leikane i 1992, la Timmermann opp som aktiv kulestøytar.

### Medaljar og plasseringar i internasjonale meisterskap

* VM 1983 i Helsingfors: Sølvmedalje – 21,16 m, bakom Edward Sarul (21,39 m)
* EM 1986 i Stuttgart: Sølvmedalje – 21,84 m, bakom Werner Günthör (22,22 m)
* VM 1987 i Roma: Nr 5 – 21,35 m
* OL 1988 i Seoul: Gullmedalje – 22,47 m, framom Randy Barnes (22,39 m)
* EM 1990 i Split: Gullmedalje – 21,32 m, framom Oliver-Sven Buder (21,01 m)
* OL 1992 i Barcelona: Nr 5 – 20,49 m

Kjelder
-------

* *Denne artikkelen bygger på «Ulf Timmermann» frå Wikipedia på tysk, den 18. oktober 2014.*


|  |  |
| --- | --- |
| Autoritetsdata | 
* Munzinger (sport)

 |
| **Fylkesveg 776**  |
| --- |
| **776** |
| Strekning |
| Hofles i Nærøy – Romstad i Høylandet |
| Fylkesveg 776 |
| Informasjon |
| Lengd | 57,9 km |
| Status | fylkesveg |
| Ferjestrekningar | 1 |
| Tilstøytande vegar |
|  |

*Sjå òg fylkesveg 776 (fleirtyding)*.
**Fylkesveg 776** (**Fv776**) går mellom Hofles i Nærøy kommune og Romstad i Høylandet kommune. Veglengda er 57,9 km.

Han tar av frå fylkesveg 17 ved Romstad og går i retning nordvest til Salsbruket, deretter langs Oppløyfjorden til Geisnes, og med ferje til Hofles.

Før 1. januar 2010 var vegen riksveg, etter at forvaltingsreforma trod i kraft har han status som fylkesveg.

Kommunar og knutepunkt
----------------------

###  **Trøndelag**

Nærøy kommune

* **769** Hofles
* ferje Ferje frå Hofles (12 turar/dag, 5 min)
* til Geisnes
* **769** ferje Ferje frå Geisnes til Lund
* tunnel Risviktunnelen (31 m, 4,30 m høg)
* Salsbruket

Fosnes kommune

* tunnel Skrøyvstadtunnelen (280 m, 4,30 m høg)

Høylandet kommune

* **17** Romstad

Bakgrunnsstoff
--------------

* Statens vegvesen – trafikkmeldingar Fv776
* Statens vegvesen – trafikkmeldingar

* Ferjeinfo Geisnes-Hofles
* Turistinformasjon om regionen og om ferjer
***Super Mario Land 2: 6 Golden Coins*** er eit plattformspel utvikla og utgjeve av Nintendo til Game Boy. Det er ein oppfølgjar til *Super Mario Land* frå 1989 og vart gjeve ut i Japan oktober 1992, i Nord-Amerika november 1992 og i Europa januar 1993. Spelet vart gjeve ut på nytt til Nintendo 3DS gjennom Virtual Console i 2011.

*Super Mario Land 2* er utvikla av regissør Hiroji Kiyotake i staden for skaparen av *Mario*-serien, Shigeru Miyamoto. Musikken vart komponert av Kazumi Totaka, og er eit av dei tidlegaste verka hans. Den korte signatursongen hans, «Totaka's Song», er gøymt i spelet og kan høyrast på Game Over-skjermen etter 2 minuttar og 30 sekundar.

I *Super Mario Land 2* tek spelaren rolla som Mario. Han vil vinne attende slottet sitt som har vorte stole av Wario, ein illkyndt dobbeltgjengar av Mario. For å kome inn i slottet, må Mario samle seks gylne myntar som er vakta av følgjesmennene til Wario i ulike soner på øya Mario Land. Etter å ha samla alle myntane, får Mario tilgjenge til slottet og kan nedkjempe dobbeltgjengaren. *Super Mario Land 2* er kjent som spelet der figuren Wario debuterer. Han vart seinare hovudperson i biproduktet *Wario Land*-serien, som startar med oppfølgjaren *Wario Land: Super Mario Land 3*.

Referansar
----------

1. ↑  «Super Mario Land 2: 6 Golden Coins Review». *IGN*. Henta 3. juni 2018.
2. ↑  «Inside Nintendo 38: Super Mario Land wird 25! (Teil 2)». *nintendo-online.de*. Henta 3. juni 2018.
3. ↑  «Super Mario Land 2: 6 Golden Coins Review». *Nintendo Life*. Henta 3. juni 2018.

Bakgrunnsstoff
--------------

* Offisiell nettstad (på japansk)

| * v
* d
* e
*Super Mario*-serien |
| --- |
| Hovudserie | 

|  |  |
| --- | --- |
| Konsoll | * *Super Mario Bros.*
* *The Lost Levels*
* *Bros. 2*
* *Bros. 3*
* *World*
* *World 2: Yoshi's Island*
* *64*
* *Sunshine*
* *Galaxy*
* *New Bros. Wii*
* *Galaxy 2*
* *New Bros. U*
	+ *New Luigi U*
* *3D World*
* *Maker*
* *Odyssey*
* *Maker 2*
 |
| Handhalde | * *Super Mario Land*
* *Land 2: 6 Golden Coins*
* *New Super Mario Bros.*
* *3D Land*
* *New Bros. 2*
* *Run*
 |

 | The official Super Mario series logo |
| Biprodukt | 
* *Wario Land: Super Mario Land 3*
* *Super Princess Peach*
* *Captain Toad: Treasure Tracker*
* *Bros. 35*

 |
| Remakar | 
* *Bros. Deluxe*
* *Advance*
* *Advance 2*
* *Advance 3*
* *Advance 4*
* *64 DS*

 |
| Kompilasjonar | 
* *All-Stars*
* *3D All-Stars*

 |
KNM Utstein.
**Ula-klassen** er ein type undervassbåtar (type 210). I den norske marinen avløyste dei Kobben-klassen, som var i drift frå kring 1964–2001. Båtene har diesel-elektrisk framdrift, og har ei offisiell operativ djupn på 250 meter. Dei seks båtane er alle oppkalla etter tidlegare båtar av U-klassen. Dei har alle base på Haakonsvern i Bergen. Bygginga av Ula-båtane var ein del av MDAP, og dei er forventa å vera i aktiv teneste til ut år 2020. Båtane dekkjer pennantnummer S-300 til S-305. Namnet Ula kjem av ubåten KNM Ula (P-66) frå andre verdskrig, som igjen var oppkalla etter losen Ulabrand frå Ula i Vestfold.

* KNM Ula (S-300)
* KNM Utsira (S-301)
* KNM Utstein (S-302)
* KNM Utvær (S-303)
* KNM Uthaug (S-304)
* KNM Uredd (S-305)

Ubåtane vart levert av Thyssen Nordsee Werke frå 1989 til 1992, skal utfasast i 2020. Alle fartøya i Ula-klassen har namn som byrjar på bokstaven u.

Fakta:

Lengd: 59 meter

Breidd: 5,4 meter

Djupte: 4,6 meter

Fart: 11 knop oppdykka / 20 knop neddykka

Deplasement: 1040 tonn oppdykka / 1150 tonn neddykka

Framdrift: Diesel-elektrisk

Våpen: Torpedoar

Besetning: 21 +

Sjå òg
------

* Liste over atomubåtar i teneste
* Liste over ubåtklassar i teneste

Kjelder
-------

* Forsvarsnett: Ula-klassen Arkivert 2006-03-31 ved Wayback Machine.
***Super Monkey Ball*** er eit plattformspel utvikla av Amusement Vision og utgjeve av Sega. Spelet debuterte i Japan i 2001 på arkademaskinar under namnet *Monkey Ball* og vart seinare utgjeve som ei utvida utgåve og ein lanseringstittel til Nintendo GameCube. Det var det første spelet som vart utgjeve av Sega på ein Nintendo-konsoll.

Spelet var produsert av Toshihiro Nagoshi og involverer å leie ein gjennomskinleg ball, med ein av fire aper inni, gjennom ei rekkje labyrintliknande baner. Spelaren må kome fram til målstreken utan å falle av plattforma eller la tida gå ut for å kome vidare til neste bane. Spelet har òg nokre modusar for fleire spelarar.

*Super Monkey Ball* fekk positiv mottaking, særleg for enkelheita og den subtile djupna i kontrollsystemet, i tillegg til dei nye modusane for fleire spelarar som ikkje fanst i arkade-utgåva. Spelet selde relativt godt og var ein av dei mestseljande spela frå Sega i USA i 2002. Spelet fekk i 2002 ein oppfølgjar, *Super Monkey Ball 2*, og la grunnlaget for det som etter kvart skulle bli ein heil serie av dataspel.

Kjelder
-------

1. ↑  «ANMELDELSE: Super Monkey Ball». Gamer.no. 5. juni 2002. Henta 10. juli 2019.
2. ↑  «Graphs: Sega's Year-to-Date». IGN. 3. oktober 2002. Henta 10. juli 2019.
***Super Smash Bros. Ultimate*** er eit slåstarspel til Nintendo Switch, utgjeve internasjonalt 7. desember 2018.

Spelet vart annonsert 8. mars 2018. Tittelen og filmklipp frå spelet vart kunngjorde 11. juni 2018. *Super Smash Bros. Ultimate* inneheld alle karakterane frå dei tidlegare spela i *Super Smash Bros.*-serien og har støtte for Nintendo GameCube-handkontrollar via ein adapter. Spelet inneheld nærmare 900 lydspor, 103 arenaer og har ein funksjon som lèt ein veksle mellom to ulike arenaer under kampar.

Dei nye figurane i *Super Smash Bros. Ultimate* er mellom andre Inklings frå *Splatoon*, Ridley frå *Metroid*, Simon og Richter frå *Castlevania* og King K. Rool frå *Donkey Kong Country*. Spelet introduserer også såkalla «echo fighters», kopiar av eksisterande figurer, som Daisy frå *Super Mario Land* og Dark Samus frå *Metroid Prime 2: Echoes*.

Referansar
----------

1. ↑  «Super Smash Bros. Ultimate for Nintendo Switch includes every character from the series so far». Eurogamer. Henta 11. juni 2018.
2. 1 2  «Castlevania-helt og Donkey Kong-skurk blir med i nye Super Smash». Gamer.no. Henta 10. august 2018.
3. ↑  «Kan fort bli det beste spillet i serien til dags dato». Gamer.no. Henta 10. august 2018.

Bakgrunnsstoff
--------------

* Offisiell nettstad
*For forfattaren, sjå George Bernard Shaw.* 

**George Shaw** (10. desember 1751–22. juli 1813) var ein britisk zoolog. 

Shaw var den første naturforskaren som arbeidde seriøst med den australske faunaen. Han var mellom dei første forskaren som undersøkte eit nebbdyr vitskapleg, og publiserte den første skildringa av arten. Han skildra også mange nye artar av reptilar og amfibiar.

Liv
---

Shaw var fødd i Bierton i Buckinghamshire som den andre sonen til presten Timothy Shaw. Han blei utdanna heime til han blei student ved Magdalen Hall i Oxford, der han fekk graden M.A. i 1772. Han blei ordinert som diakon i 1774, men ønskte ikkje å fortsetja som geistleg. I staden studerte han medisin i Edinburgh i tre år. I 1786 blei han *assistant lecturer* i botanikk ved Universitetet i Oxford. Han var med på å skipa Linnean Society i 1788, og blei medlem av Royal Society i 1789.

I 1791 blei Shaw assistentleiar ved naturhistoriedepartmentet ved British Museum. I 1806 etterfølgde han Edward Whitaker Gray som leiar (*keeper*). Han fann ut at mykje av materialet som var blitt donert til museumet av Hans Sloane var i særs dårleg stand. Medisinsk og anatomisk materiale blei send til museet til Royal College of Surgeons, men mange av dei utstoppa dyra hadde fått ei så dårleg forfatning at dei måtte brennast. Shaw blei verande i stillinga livet ut, og budde i residensen tilknytt museet. Han blei etterfølgd av assistenten sin, Charles Konig.

Verk
----

*For meir om dette emnet, sjå Kategori:Takson namngjevne av George Shaw.*
* *Zoology of New Holland and the isles adjacent* (1794)
* *Museum Leverianum* (1792-96)
* *General Zoology, or Systematic Natural History* (1809–1826)
* *The Naturalist's Miscellany: Or, Coloured Figures Of Natural Objects; Drawn and Described Immediately From Nature* (1789–1813)

Kjelder
-------

1. ↑  The Reptile Database. www.reptile-database.org.
2. ↑  Woodward, Bernard Barham. «Shaw George». *Dictionary of National Biography, 1885-1900*. Volume 51.

* *Denne artikkelen bygger på «George Shaw» frå Wikipedia på bokmål og «George Shaw» frå Wikipedia på engelsk, den 18. november 2019.*

Bakgrunnsstoff
--------------

|  |  |
| --- | --- |
| Wikisource | Teksten til **Shaw, George i Dictionary of National Biography** ved Wikisource. |

* Liste av nett-tilgjengelege publikasjonar i Biodiversity Heritage Library.

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
|  |
| --- |
| ***Everything's Alright***  Singel av The Mojos |
|  |
| B-side | «Give Your Lovin' To Me» |
| **Utgjeve** | 1964 |
| **Sjanger** | Merseybeat |
| **Lengd** | 2:15 |
| **Selskap** | Decca Records |
| Låtskrivar(ar) | Crouch, Konrad, Stavely, James, Karlson |
| **Produsent** | Belinda Recordings |
|
| The Mojos-kronologi |
| «Forever» (1963) | *Everything's Alright* | «Why Not Tonight?»(1964)
 
 |

«**Everything's Alright**» er ein song skriven og framført av The Mojos. Han vart gjeven ut som singel i 1964 og nådde 9. plass i Storbritannia.

Uvanleg for denne tida var at begge sidene av singelen var skriven av bandet. «Everything's Alright» er tilskriven alle fem medlemmane i bandet (Nicky Crouch, Bob Konrad, Stu James, Keith Karlson og «Simon Stavely», eit psevdonym for pianisten Terence O'Toole). Berre Karlson, James og Stavely har skrive B-sida, «Give Your Lovin' To Me»..

Ein EP kalla *The Mojos* med «Everything's Alright» som opningsspor, kom ut seinare på året. 

David Bowie spelte inn ein versjon av «Everything's Alright» for albumet hans *Pin Ups* i 1973, med Aynsley Dunbar på trommer, som tidlegare òg var medlem av The Mojos etter at «Everything's Alright» var komen ut.

Kjelder
-------

* *Denne artikkelen bygger på «Everything's Alright (The Mojos song)» frå Wikipedia på engelsk, den 4. mai 2011.*
	+ *Wikipedia på engelsk oppgav desse kjeldene:*

1. 1 2 3  (1964) Plateomslagstekst for *Everything's Al Right* av The Mojos. Decca (F.11853).
2. ↑  Roberts, David (2006). *British Hit Singles & Albums* (19th utg.). London: Guinness World Records Limited. s. 374. ISBN 1-904994-10-5.
**Robert Sabino** er ein USA-amerikansk klaverspelar. Han var fødd og voks opp i Bronx. Han var klassisk trent, men vart tidleg fan av rock and roll. 

I 1975 vart Sabino profesjonell låtskrivar og studiomusikar, og spelte og turnerte med artistar som Bryan Adams, Laurie Anderson, Ashford & Simpson, Philip Bailey, Jeff Beck, David Bowie, Kim Carnes, Rosanne Cash, Chic, Rodney Crowell, Peter Frampton, Ace Frehley (Kiss), Art Garfunkel, Herbie Hancock, Debbie Harry, Warren Haynes (Allman Brothers Band), Mick Jagger, Mick Jones, Madonna, Johnny Mathis, Odyssey, Teddy Pendergrass, Power Station, Diane Richards, Diana Ross, Elliot Rothpearl, Todd Rundgren, John Sebastian, Nick Seeger, Charlie Sexton, Annie and The Natural Wonder Band, Jules Shear, The Simms Brothers Band, Carly Simon, Paul Simon, Simon and Garfunkel, Sister Sledge, Chris Spedding, Fonzi Thornton, Tin Huey og Steve Winwood. Han var òg permanent medlem av discogruppa Chic, og spelte på songar som «Dance Dance Dance» og «Le Freak». Han spelte òg på plater som Sister Sledge sin «We Are Family» og Madonna-albumet *Like a Virgin*.

Kjelder
-------

* *Denne artikkelen bygger på «Robert Sabino» frå Wikipedia på engelsk, den 11. mai 2011.*


|  |  |
| --- | --- |
| Autoritetsdata | 
* MusicBrainz (artist)
* Discogs (artist)

 |
**Evfimios** (1316–1404) var ein munk og klosterforstandar frå Suzdal og i dag ein helgen i den russisk-ortodokse kyrkja. 

Evfimios av Suzdal blei fødd i 1316 i Nizjnij Novgorod. Ikkje så langt bort frå Nizjnij Norgorod låg Petsjerskij kloster som var vigd Kristi himmelfartsdag. Det var blitt grunnlagt av Dionysius, ein munk frå Grotteklosteret og ven av heilage Sergij Radonezjskij. I dette klosteret blei Evfimios munk.

Ikon av Kristus med knelande Sergij Radonezjskij og Evfimios
I 1352 ville den gudfryktige knjazen av Suzdal Boris Konstantinovitsj bygge eit kloster i Suzdal. Han bad St. Dionisij om ein som kunne bygge og vere forstandar for det nye klosteret, og Dionisij valde Evfimios. 

Prepodobnyj Evfimios levde eit strengt munkeliv. Som Sergij Radonezjskij kledde han seg i vanlege munkeklede. 

1. april 1404, etter å ha tatt nattverd døydde Evfimios fredeleg. aDa var han 88 år gammal. 

4. juli 1507 vart leivningane av Evfimios funne då ein starta å grave jord for å bygge ein ny katedral for klosteret. Etter velsigninga av katedralen i 1511, blei også den eldre katedralen, som no var gjennoppbygd etter brann, velsigna i Evfimios sitt namn. 

Kanoniseringa av St. Evfimios for heile Russland fann stad på eit kyrkjemøte i Moskva i 1549. 22. februar 1657 blei kista med liket hans frakta til katedralen i klosteret. Livshistoria til Evfimios blei skriven av munken Gregor.

Minnefestdagar for St. Evfimios
-------------------------------

* 1. april
* 4. juli i den julianske kalenderen (tilsvarande 17. juli i den gregorianske)

Kjelder
-------

* Ortodoks kalender

Bakgrunnsstoff
--------------

* Den hellige Euthymios av Suzdal (1316-1404) ved katolsk.no
**Arne Wilhelm Sorteberg** (fødd 24. juni 1950) er ein norsk medisinar og tidlegare friidrettsutøvar. Han vann 7 NM-gull i stavhopp i åra 1969–1978, og sette fleire noregsrekordar.

Bakgrunn
--------

Wilhelm Sorteberg er soneson til Wilhelm W. Sorteberg. Foreldra hans var Asbjørn Sorteberg (1911-1991), tilsett ved Landbrukshøgskulen på Ås, og Agnes f. Dyrnes frå Smøla.

Han er gift med Angelika Sorteberg, som også er lege, og dei to har samarbeidd om fleire forskingsprosjekt.

Idrettskarriere
---------------

Sorteberg representerte Ås IL og Kamp-Vestheim.

Han sette noregsrekord i stavhopp på 4,82 i 1973, forbetra til 4,85 same året. I 1975 sette han ny rekord med 4,90, før han braut femmetersgrensa med 
5,01 i 1976. Den forbetra rekorden på 5,05 sett seinare det året blei ståande fram til 1989, då Trond Barthel sette ny rekord på 5,10.

NM-medaljar

| Plassering | Grein | År |
| --- | --- | --- |
| Gull | Stav | 1969, 1970, 1973, 1974, 1976, 1977, 1978 |
| Bronse | Stav | 1972 |

Medisinsk karriere
------------------

Sorteberg tok doktorgrad i medisin i 1993 med avhandlinga *Methodological and technical advances in transcranial Doppler ultrasonography*.
Han har seinare gjeve ut ei rekkje vitskaplege artiklar.
I 2015 fekk han Monrad Krohns hederspris for forskinga si på blodgjennomstrøyminga i hjernen.

Han er seksjonsoverlege ved Oslo universitetssykehus.

Referansar
----------

1. ↑  friidrett.no: NM Stav menn. Arkivert 2017-08-16 ved Wayback Machine.
2. ↑  *Gards-og ættesoge for Vestsmøla*.
3. 1 2  «Pris for hjerneforskning», *Dagens Medicin* (på norsk), arkivert frå originalen 7. september 2021, henta 7. september 2021
4. ↑  «Rekordenes Utvikling/Progression of the Records Men». Norges Friidrettsforbund, Statistikk-og Rekordutvalget. 1.1.2015. Henta 7. september 2021.
5. ↑  «Doktorgrader ved Det medisinske fakultet august 1989–juni 2014» (PDF). *Michael*. 2014.
6. ↑  «OUH - Group members», *www.ous-research.no* (på engelsk), henta 7. september 2021

---

* *Denne artikkelen bygger på «Wilhelm Sorteberg (friidrettsutøver)» frå Wikipedia på bokmål, den 5. september 2021.*

Bakgrunnsstoff
--------------

* Publikasjonar av Wilhelm Sorteberg (1950) i forskingsdokumentasjonssystemet Cristin
**Milcah Chemos Cheywa** (fødd 24. februar 1986) er ein kenyansk tidlegare friidrettsutøvar som vart verdsmeister i 3 000 meter hinder i 2013. Ho har elles vunne tre bronsemedaljar i øvinga, to i verdsmeisterskap og ei i OL 2012.

Cheywa tevla i fleire år på mellomdistansane. Då ho ikkje lukkast hevde seg mot dei beste i heimlandet, satsa ho frå 2009 på 3000 meter hinder. I VM i Berlin same året kom ho på tredjeplassen med personleg rekord 9.08,5, slått i spurten av spanske Marta Domínguez (som fekk gullmedaljen annullert i 2015) og russiske Julija Zaripova. I 2010 vann Cheywa hinderløpet både i afrikameisterskapen i Nairobi og i samveldeleikane i New Delhi. Meir imponerande var prestasjonane i diamantserien (DL), der ho vann fire av hinderløpa; i Oslo, Roma, Eugene, London, og vart nummer to i dei tre andre.

Året etter kom Cheywa som storfavoritt til VM 2011 i Daegu, etter som ho hadde vunne alle dei fem hinderløpa i diamantserien ho hadde delteke i. I Daegu måtte ho sjå seg slått med ti sekundar av Julija Zaripova (som fekk gullmedaljen annullert i 2016) og fem av Habiba Ghribi på sølvplass, men ho vann spurten om bronsemedaljen.

OL-sesongen 2012 var Cheywa like dominerande i diamantserien som før, med sigrar i Shanghai, Eugene og Oslo. Under Bislett-leikane i Oslo sette ho også afrikarekord med 9.07,1. Hinderløpsfinalen ved Sommar-OL London enda på sett og vis ganske likt med VM 2011; Zaripova braut målsnøret og stod øvst på sigerspallen, for så å få annullert prestasjonen i 2016, medan Ghribi fyrst fekk sølv med sine 9.08,3 og så verte tildelt gullmedaljen i Rabat i 2016. Cheywa som opphavleg vart nummer fire, fire hundredels sekund bak etiopiske Sofia Assefa, rykte då opp på bronseplass. 

Under VM 2013 vann Cheywa gullmedaljen i 3 000 m hinder på årsbeste i verda, knapt sekundet framom landskvinna Lydia Chepkurui, med Sofie Assefa på tredjeplass. Sommaren 2014 tapte Cheywa spurten mot landskvinna Purity Cherotich i hinderløpet då samveldeleikane fann stad i Glasgow.

### Medaljar og plasseringar i internasjonale meisterskap

* VM 2009 i Berlin: Bronsemedalje – 9.08,5, bak Julija Zaripova (9.08,3)
* VM 2011 i Daegu: Bronsemedalje – 9.17,1, framom Mercy Wanjiku (9.17,8)
* OL 2012 i London: Bronsemedalje – 9.09,88, bak Sofia Assefa (9.09,84)
* VM 2013 i Moskva: Gullmedalje – 9.11,6, framom Lydia Chepkurui (9.12,5)

Kjelder
-------

* *Denne artikkelen bygger på «Milcah Chemos Cheywa» frå Wikipedia på tysk, den 26. august 2017.*


|  |  |
| --- | --- |
| Autoritetsdata | 
* BBC Things

 |
**Vilhelm Egon av Fürstenberg** (2. desember 1629–10. april 1704) var ein tysk geistleg som var biskop av Strasbourg.

Han starta karrieren sin som soldat i fransk teneste.

Han reiste i lag med broren sin, Frans Egon, til hoffet til kurfyrsten av Köln. I 1672 hadde dei to brørne klart å få i stand ein allianse mellom det franske monarkiet og Kurfyrstedømet Köln. Vilhelm vart då teken til fange av keisaren sine soldatar i klosteret St. Pantaleon i Köln, og ført til Wien der han vart stilt for retten. Han vart redda av den pavelege apostoliske nuntiaturen i Köln, men vart halden i fengsel fram til freden i Nijmwegen (1679) vart underteikna.

Som løn for tenestene sine utpeikte Ludvig XIV han til biskop av Strasbourg og vart i 1686 av pave Innocens XI utpeikt til kardinal. I 1688 vart han vald til medhjelparen til erkebiskopen av Köln. Etter at Ludvig XIV tapte i niårskrigen mista derimot Vilhelm alle embeta sine og reiste attende til Frankrike. Han busette seg i St-Germain-des-Prés-klosteret nær Paris, der han døydde 10. april 1704.

Kjelder
-------

* *Denne artikkelen bygger på «William Egon of Fürstenberg» frå Wikipedia på engelsk, den 21. januar 2012.*
	+ *Wikipedia på engelsk oppgav desse kjeldene:*
* Tekst frå *Encyclopædia Britannica* si 11. utgåve, eit leksikon som i dag er offentleg eigedom.


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC

 |
Riving med langarma gravemaskin.Foto: Richard Schröder
 
**Riving** eller **demolering** inneber å rive ned noko som tidlegare er bygd opp. Ein kan riva bygningar eller andre konstruksjonar, til dømes om dei er blitt utrygge eller fordi ein vil bruka plassen dei står på, eller materialet dei er laga av, til noko anna. Forsvarsanlegg kan demolerast for å ikkje lenger kunna tena noko militær føremål.

Sjølve rivingsarbeidet kan ta mange former. Til mindre bygningar blir det brukt gravemaskinar eller liknande som slår bygningen ned med skuffen eller slår ei tung kule. I seinare tid har ein òg nytta store hydrauliske sakser på gravemaskiner som «tygg opp» betongen. Slik kan både armeringsjern og betongmasse gjenvinnast. Spesielle gravemaskiner med ekstra lang arm for riving ovanfrå kan òg vere aktuelt. 

Riving med eksplosiv
Ein annan rivingsteknikk er kontrollert sprenging. Her blir det etter ein nøye plan plassert sprengladningar inne i bygningen. Desse blir sett av med tidsforseinkingar slik at bygningen skal rasa saman kontrollert i si eiga byggegrop.

Kjelder
-------


* *Denne artikkelen bygger på «Riving» frå Wikipedia på bokmål, den 28. november 2010.*

Bakgrunnsstoff
--------------

 Commons har multimedium som gjeld: **Riving**
**Robert Saulters** var leiar (stormeister) for Grand Orange Lodge of Ireland frå 1996 til 2011, då han gjekk av. Før dette hadde han vore stormeister for ordenen i Belfast-distriktet.
Saulter sin leiarperiode var ei vanskeleg tid for Orangeordenen, både på grunn av organisatorisk svekking (sterkt fallande medlemstal), og på grunn av store politiske konfliktar på grunn av kontroversielle Orange-marsjar. Det gjorde heller ikkje saka betre at Saulters var ein kontroversiell leiarfigur, kanskje meir eksternt enn internt i Orangeordenen, og at han ikkje hadde godt lag med eller røynsle frå å handtera media.

I samband med feiringa av 12. juli 2006 i Belfast hadde Saulters kome med oppsiktsvekkjande skarpe karakteristikkar av Tony Blair, som den gongen både var leiar for det britiske Labour og statsminister for det Foreinte kongeriket Storbritannia og Nord-Irland. Ifylgje Saulters hadde Blair "sold his birthright by marrying a Romanist and serving communion in a Roman Catholic church" […] "He would sell his soul to the devil himself […]," og "He is not loyal to his religion."

Han var difor snautt nok vald som stormeister for Grand Orange Lodge of Ireland eit snautt halvår seinare, før media bragte fram utsegnene om Blair, og før han vart skulda for å vera sekterisk, fordomsfull og konfliktskapande.

Familieliv
----------

Roberts Saulters var gift med Margaret Saulters, og dei hadde to vaksne søner då Margaret som då var midt i 70-åra gjekk bort etter kreftsjukdom i oktober 2010.
Då han kunngjorde at han kom til å gå av som stormeister i 2011, vart det peikt på at dødsfallet til kona hadde medverka til at han trekte seg.

Kjelder
-------

1. ↑  David MacKittrick i The Independent, 16. desember 2006;  Henta 22. juli 2019.
2. ↑   Belfast Telegraph, 10. oktober 2010 -
3. ↑   Den irske statskringkastinga RTE:
| Athens-Clarke County |
| --- |
| Horisonten til Athens i GeorgiaHorisonten til Athens i Georgia |
| Kallenamn «*«Classic City», «The Classic», «The Baby A»*» |
| Styresmakter |
| Land  Delstat | USA Georgia |
| Grunnlagd | 1801 |
| Mayor (ordførar) | Nancy Denson |
| Geografi |
| Flatevidd - By   - Land   - Vatn |  306,2 km²   305,0 km²   1,2 km² |
| Innbyggjarar  - By (2006)   - folketettleik | 175 085   328,8/km² |
| Koordinatar | 33°57′19″N 83°22′59″W﻿Koordinatar: 33°57′19″N 83°22′59″W﻿ |
| Høgd over havet | 231 m |
| Tidssone - Ved sommartid | EST (UTC-5) EDT (UTC-4) |
| Diverse anna |
| Telefon-retningsnummer | 706, 762 |
| **Heimeside:** |
| Plassering |
| Plassering av  Athens i GeorgiaPlassering av Athens i Georgia |

**Athens** er ein by i den amerikanske delstaten Georgia med eit areal på 306,2 kvadratkilometer og eit folketal på 175 085 (2006). Om lag 27 prosent av folkesetnaden i byen er afroamerikanarar. Av folkesetnaden lever om lag 29 prosent under fattigdomsgrensa. 

Byen, som vart grunnlagt i 1801 som plass for University of Georgia, ligg i den nordaustlege delen av delstaten, om lag 65 kilometer frå grensa til Sør-Carolina og om lag 100 km aust for delstatshovudstaden Atlanta. På midten av 1800-talet vart byen kalla for *Den sørlege Manchester* på grunn av dei mange bomullsveveria.

I 1990 gjekk Athens og Clark County saman i éi felles administrativ eining.

Kultur
------

Byen er kjend for å ha eit veletablert musikkliv og spesielt på slutten av 1970-talet og tidleg på 1980-talet kom fleire nye store band fram, mellom dei R.E.M. The B-52’s og Love Tractor.

Folk frå Athens
---------------

* Kim Basinger, skodespelar
* Madeleine Peyroux, songar

Kjelder
-------

* *Denne artikkelen bygger på «Athens, Georgia» frå Wikipedia på svensk, den 12. desember 2008.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* NKC
* GeoNames
* MusicBrainz (area)

 |
**Wilhelm Hakon Preus** (13. desember 1883–1970) var ein norsk lektor frå Kristiansand som representerte kjøpstadene i Vestfold på Stortinget 1925-27, vald for partiet Høgre.

Preus var son til ein bakarmeister. Sjølv gjekk han skulevegen og vart student frå Aars & Voss skule i hovudstaden i 1902, og vart cand.real. frå universitetet i 1909. Han var lærar 1906-11 på Hauges Minde og 1911-13 på Frogner skule, begge i Oslo. I 1913 flytta han til Larvik og var overlærar ved Larvik kommunale høyere allmennskole. Tre år seinare vart han styrar av den kommunale handelsskulen og den tekniske kveldsskulen i Larvik. Frå 1931 arbeidde han som lektor på Ullern skole i Aker herad.

Frå 1916 til 1925 var Preus medlem i Larvik bystyre, siste tre åra sat han i formannskapet. Stortingsperioden 1925-27 møtte han på Tinget som representant for dei fem Vestfold-byane og Høgre. Han var då medlem i Universitets- og fagskulekomiteen.

Den 1. oktober 1944 flykta Preus over til Sverige, etter å ha lege i dekning mot politiet i over fem veker. Han vende heim i juni 1945.

Kjelder
-------

* Stortingsbiografi[*daud lenkje*]

|  |  |
| --- | --- |
| Autoritetsdata | 
* PolSys

 |
**Miloslava Rezková**, kjend som Milena Rezková, (22. juli 1950–19. oktober 2014) var ein tsjekkisk høgdehoppar som tevla for Tsjekkoslovakia. Ho var olympisk meister i høgdehopp i 1968 og europameister i same i 1969.

Aktiv
-----

Rezková hadde enorm framgang i 1968-sesongen. Ho forbetra den personlege bestenoteringa frå 1,66 m til 1,82 m. I finalen under sommarleikane i Mexico-byen det året hoppa ho opp til sitt aller beste og vann noko overraskande OL-gullet, då ho var den einaste som gjekk over 1,82 m.

I 1969 var Rezková ein av fire utøvarar som klarde 1,83 m under friidretts-EM i Aten. Sidan ho presterte høgda i fyrste forsøk, og ingen gjekk over 1,85 m, stakk ho av med gullmedaljen. To år seinare, under EM i friidrett 1971 i Helsingfors, vart ho nummer fem i høgdetevlinga med 1,83 m i sluttprotokollen.

Rezková stoppa på 1,82 m i kvalifiseringa til OL-finalen 1972, og kom dermed ikkje med til finalen, som vart vunnen av Ulrike Meyfarth frå Vest-Tyskland på 1,92 m. Betre gjekk det i europameisterskapen i Roma i 1974, der kom Rezková på femteplass med 1,86 m.

Kjelder
-------


* *Denne artikkelen bygger på «Milena Rezková» frå Wikipedia på tysk, den 30. august 2014.*
**Wilhelm Ernst Ramm** (8. februar 1857–3. desember 1934) var ein norsk jurist og politikar frå Fredrikstad. Han representerte heimbyen og partiet Høgre på Stortinget i 1903 og 1913-18. Sakføraren Ove Ramm var far hans.

Ramm vart student i 1875 og cand.jur. i 1880. Dei neste tre åra var han fullmektig hos byfuten i Fredrikstad, frå 1883 var han overrettssakførar i byen. Perioden 1890-1903 var han offentleg oppnemnd forsvarar i saker for lagmannsretten og krigsretten. Frå 1903 var han borgarmeister i Fredrikstad i 25 år.

Ramm var medlem i bystyret frå 1891, varaordførar 1897-1902. Han var varamann til Stortinget frå 1898 til 1903, møtte i 1903 frå 5. juni til stortingssesjonen var over. Periodane 1913-15 og 1916-18 var han einmannskrinsen Fredrikstad sin representant på Stortinget. I den fyrste treårsbolken var han medlem i Gasje- og pensjonskomiteen, i den andre i Protokollkomiteen.

Kjelder
-------

* Stortingsbiografi Arkivert 2015-08-01 ved Wayback Machine.

|  |  |
| --- | --- |
| Autoritetsdata | 
* Historisk befolkningsregister
* PolSys

 |